ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Απριλίου 1997 σχετικά με τη δημιουργία ειδικού τμήματος υδατοκαλλιέργειας της συμβουλευτικής επιτροπής αλιείας (97/247/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Κοινότητας,

Εκτιμώντας:

ότι πρέπει να συλλεγούν οι γνώμες των επαγγελματικών φορέων και των οργανώσεων καταναλωτών σχετικά με διάφορες απόψεις που αφορούν τη θέσπιση κοινοτικού συστήματος αλιείας και υδατοκαλλιέργειας στον τομέα της υδατοκαλλιέργειας 7

ότι συστήθηκε συμβουλευτική επιτροπή αλιείας στον τομέα της αλιείας με την απόφαση 71/128/ΕΟΚ της Επιτροπής (1), της οποίας το περιεχόμενο αντικαταστάθηκε τελευταία από την απόφαση 89/4/ΕΟΚ (2) 7

ότι, λαμβανομένης υπόψη της ανάπτυξης του τομέα της υδατοκαλλιέργειας, της οικονομικής σημασίας της και ορισμένων ιδιαιτεροτήτων της, πρέπει να δημιουργηθεί ένα ειδικό τμήμα υδατοκαλλιέργειας της συμβουλευτικής επιτροπής αλιείας προκειμένου να εξασφαλίσει τη διαβούλευση του τομέα 7

ότι, προκειμένου να εξασφαλισθεί ο συντονισμός της διαβούλευσης του τομέα της αλιείας και υδατοκαλλιέργειας, φαίνεται σκόπιμο να προεδρεύει του τμήματος ο πρόεδρος της συμβουλευτικής επιτροπής αλιείας και να διοργανώνονται, κάθε φορά που παρίσταται ανάγκη, κοινές συνεδριάσεις της συμβουλευτικής επιτροπής αλιείας και του ειδικού τμήματος,

ΑΠΟΦΑΣΙΖΕΙ:

Άρθρο 1

1. Δημιουργείται στην Ευρωπαϊκή Επιτροπή ειδικό τμήμα υδατοκαλλιέργειας της συμβουλευτικής επιτροπής αλιείας, το οποίο στο εξής ονομάζεται «τμήμα».

2. Το τμήμα συνίσταται από εκπροσώπους των ακόλουθων οικονομικών κατηγοριών, οι οποίοι έχουν σχέση με τον τομέα της υδατοκαλλιέργειας: παραγωγοί, συνεταιρισμοί, πιστωτικοί εμπορικοί και βιομηχανικοί οργανισμοί, οργανώσεις εργαζομένων μισθωτών και καταναλωτών.

Άρθρο 2

1. Η Επιτροπή μπορεί να ζητήσει συμβουλές από το τμήμα σχετικά με θέματα που αφορούν την υδατοκαλλιέργεια, και ιδίως τα μέτρα που πρόκειται να λάβει για τον εν λόγω τομέα στο πλαίσιο της κοινής πολιτικής αλιείας και υδατοκαλλιέργειας.

2. Ο πρόεδρος του τμήματος μπορεί να υποδείξει στην Επιτροπή τη σκοπιμότητα διαβούλευσης του τμήματος σχετικά με ένα θέμα που ανήκει στην αρμοδιότητά του.

3. Ο πρόεδρος προβαίνει στην ενέργεια αυτή ιδίως κατόπιν αιτήσεως μιας των αντιπροσωπευομένων οικονομικών κατηγοριών.

Άρθρο 3

Το τμήμα περιλαμβάνει 20 μέλη. Οι έδρες κατανέμονται ως εξής:

- 13 έδρες για τους παραγωγούς και τους συνεταιρισμούς υδατοκαλλιέργειας, από τις οποίες τέσσερις τουλάχιστον έδρες για τους παραγωγούς και συνεταιρισμούς οστρακοδέρμων,

- τρεις έδρες για τους εμπορικούς οργανισμούς και τους οργανισμούς μεταποίησης προϊόντων υδατοκαλλιέργειας,

- δύο έδρες για τους εργαζομένους του τομέα της υδατοκαλλιέργειας,

- μία έδρα από κοινού για τις εμπορικές τράπεζες και για τα ιδρύματα που είναι ειδικευμένα στον τομέα των πιστώσεων συνεταιριστικού χαρακτήρα,

- μία έδρα για τις οργανώσεις καταναλωτών.

Άρθρο 4

1. Τα μέλη του τμήματος διορίζονται από την Επιτροπή κατόπιν προτάσεως των επαγγελματικών οργανώσεων και των οργανώσεων που δημιουργούνται σε κοινοτικό επίπεδο, οι οποίες είναι οι πλέον αντιπροσωπευτικές των οικονομικών κατηγοριών που αναφέρονται στο άρθρο 1 παράγραφος 2. Για κάθε μία από τις προβλεπόμενες έδρες, οι οργανώσεις αυτές προτείνουν δύο υποψηφίους διαφορετικής εθνικότητας.

2. Η θητεία των μελών του τμήματος διαρκεί τρία έτη, εκτός από την πρώτη θητεία, η οποία θα εκπνεύσει κατά την ημερομηνία λήξης της θητείας των μελών της συμβουλευτικής επιτροπής αλιείας. Η εν λόγω θητεία είναι ανανεώσιμη. Τα ασκούμενα καθήκοντα δεν αποτελούν αντικείμενο καμιάς αποζημίωσης.

Μετά τη λήξη της τριετούς περιόδου, τα μέλη του τμήματος συνεχίζουν να εκτελούν τα καθήκοντά τους μέχρι ότου υπάρξει αντικατάστασή τους ή μέχρι την ανανέωση της θητείας τους.

Η θητεία των μελών εκπνέει μετά τη λήξη της τριετούς περιόδου, μετά από παραίτηση ή θάνατο.

Μπορεί επίσης να τεθεί πέρας στη θητεία ενός μέλους εφόσον η οργάνωση, η οποία παρουσίασε την υποψηφιότητα, ζητήσει την αντικατάστασή του.

Αντικαθίσταται για το υπόλοιπο της διάρκειας της θητείας του σύμφωνα με τη διαδικασία που προβλέπεται στην παράγραφο 1.

3. Ο κατάλογος των μελών δημοσιεύεται από την Επιτροπή στην Επίσημη Εφημερίδα των Ευρωπαϊκών Κοινοτήτων για ενημέρωση.

Άρθρο 5

Η προεδρία του τμήματος εξασφαλίζεται από τον πρόεδρο της συμβουλευτικής επιτροπής αλιείας. Το τμήμα εκλέγει για περίοδο τριών ετών έναν αντιπρόεδρο, με την εξαίρεση της πρώτης θητείας, η οποία λήγει κατά την ημερομηνία λήξης της θητείας των μελών του τμήματος, όπως προβλέπεται στο άρθρο 4 παράγραφος 2. Η εκλογή πραγματοποιείται με πλειοψηφία των δύο τρίτων των παρόντων μελών. Το τμήμα μπορεί με την ίδια πλειοψηφία να εκλέξει άλλα μέρη στο προεδρείο. Στην περίπτωση αυτή, το προεδρείο περιλαμβάνει, εκτός από τον πρόεδρο, έναν αντιπρόσωπο κάθε μιας από τις οικονομικές κατηγορίες που αντιπροσωπεύονται στο τμήμα. Το προεδρείο προπαρασκευάζει και διοργανώνει τις εργασίες του τμήματος.

Άρθρο 6

Κατόπιν αιτήσεως μιας από τις αντιπροσωπευτικές οικονομικές κατηγορίες, ο πρόεδρος μπορεί να προσκαλέσει έναν αντιπρόσωπο της κατηγορίας αυτής να παραστεί στις συνεδριάσεις του τμήματος. Μπορεί, υπό τους ίδιους όρους, να προσκαλέσει να συμμετάσχει στις εργασίες του τμήματος, ως εμπειρογνώμονας, οποιοδήποτε άτομο το οποίο έχει ειδική αρμοδιότητα σχετικά με ένα από τα θέματα που εγγράφονται στην ημερήσια διάταξη 7 οι εμπειρογνώμονες συμμετέχουν στις συζητήσεις μόνο για το θέμα που αποτέλεσε αφορμή για την παρουσία τους.

Άρθρο 7

Το τμήμα μπορεί να συστήσει ομάδες εργασίας προκειμένου να διευκολύνουν τις εργασίες του.

Άρθρο 8

1. Το τμήμα συγκαλείται από την Ευρωπαϊκή Επιτροπή και συνεδριάζει στην έδρα της. Το προεδρείο συνεδριάζει κατόπιν πρόσκλησης του προέδρου σε συμφωνία με την Επιτροπή.

2. Κοινές συνεδριάσεις με τη συμβουλευτική επιτροπή αλιείας διοργανώνονται κατόπιν αιτήσεως του προέδρου της συμβουλευτικής επιτροπής αλιείας ή της Επιτροπής.

3. Οι εκπρόσωποι των ενδιαφερόμενων υπηρεσιών της Επιτροπής συμμετέχουν στις συνεδριάσεις του τμήματος, του προεδρείου και των ομάδων εργασίας.

4. Οι υπηρεσίες της Επιτροπής εξασφαλίζουν τη γραμματεία του τμήματος, του προεδρείου και των ομάδων εργασίας.

Άρθρο 9

Οι συζητήσεις του τμήματος αφορούν αιτήσεις γνώμης που διατυπώνονται από την Επιτροπή. Δεν ακολουθούνται από καμία ψηφοφορία.

Η Επιτροπή, ζητώντας τη γνώμη του τμήματος, μπορεί να καθορίσει την προθεσμία εντός της οποίας θα πρέπει να εκδοθεί η γνώμη.

Η λήψη θέσεως των αντιπροσωπευόμενων οικονομικών κατηγοριών εμφαίνονται σε πρακτικά που διαβιβάζονται στην Επιτροπή.

Στην περίπτωση που η αιτηθείσα γνώμη αποτελεί αντικείμενο ομοφωνίας του τμήματος, καταρτίζονται κοινά συμπεράσματα εκ μέρους του τμήματος τα οποία επισυνάπτονται στα πρακτικά.

Άρθρο 10

Με την επιφύλαξη των διατάξεων του άρθρου 214 της συνθήκης, τα μέλη του τμήματος αναλαμβάνουν να μην αποκαλύπτουν τις πληροφορίες που γνώρισαν από τις εργασίες του τμήματος ή των ομάδων εργασίας, εφόσον η Επιτροπή τους πληροφορεί ότι η αιτούμενη γνώμη ή η τιθέμενη ερώτηση αφορά θέμα που παρουσιάζει εμπιστευτικό χαρακτήρα.

Στην περίπτωση αυτή, μόνο τα μέλη του τμήματος και οι αντιπρόσωποι των υπηρεσιών της Επιτροπής παρίστανται στη συνεδρίαση.

Άρθρο 11

Η παρούσα απόφαση αρχίζει να ισχύει στις 4 Απριλίου 1997.

Βρυξέλλες, 4 Απριλίου 1997.

Για την Επιτροπή

Emma BONINO

Μέλος της Επιτροπής

(1) ΕΕ αριθ. L 68 της 22. 3. 1971, σ. 18.

(2) ΕΕ αριθ. L 5 της 7. 1. 1989, σ. 33.